मोदी ने पूर्व प्रधानमंत्री अटल बिहारी वाजपेयी को श्रद्धांजलि देते हुए कहा कि अटल जी ने भाजपा के विचार, संस्कार और नेतृत्व को नई ऊंचाई दी। पंडित दीनदयाल उपाध्याय के बाद जनसंघ व संघ भविष्य को लेकर चिंतित था, लेकिन अटल जी ने न केवल रास्ता बनाया बल्कि नई ऊंचाइयों पर भी ले गए। उन्होंने कहा कि पार्टी का सूरज तो चला गया लेकिन उनके जैसे कार्यकर्ताओं के रूप में जो सितारे हैं, वे चमकें और विचारधारा को आगे बढ़ाएं।